b'\n_START_ARTICLE_\nSpencer Breslin\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nSpencer Breslin se je rodil 18. maja 1992 v New York Cityju, New York, Zdru\xc5\xbeene dr\xc5\xbeave Amerike, kot sin Kim in Michaela Breslina. Njegova mama je mened\xc5\xbeerka njega in njegove mlaj\xc5\xa1e sestre, njegov o\xc4\x8de pa je ra\xc4\x8dunalni\xc5\xa1ki programer. Ima starej\xc5\xa1ega brata Ryana (roj. 1985) in mlaj\xc5\xa1o sestro Abigail Breslin (roj. 1996), ki je tudi igralka. Trenutno z dru\xc5\xbeino \xc5\xbeivi v New Yorku, za snemanja filmov in televizijskih serij pa potuje v Los Angeles.\n_START_SECTION_\nIgralska kariera\n_START_PARAGRAPH_\nSpencer Breslin je s svojo igralsko kariero za\xc4\x8del pri sedmih letih, leta 1999 v filmu Stephen King: Storm Of The Century, nadaljeval pa jo je leta 2000 v filmih The Ultimate Christmas Present, Njeni tastari in Mulc._NEWLINE_Leta 2002 se pojavi v filmih Vrnitev Petra Pana in Bo\xc5\xbei\xc4\x8dek 2, leta 2003 v filmih You Wish! in Ma\xc4\x8dek v klobuku, leta 2004 pa v filmih Princeskin dnevnik 2: Kraljevska zaroka, Helenca na prevzgoji in Ozzie ter televizijski seriji Wonderfalls._NEWLINE_Leta 2005 igra v filmu Link Goes to New York, leta 2006 v filmih Pasje \xc5\xbeivljenje, Bo\xc5\xbei\xc4\x8dek 3 in Vrnitev kapitana Zooma, leta 2008 pa v filmih Dogodek in Harold._NEWLINE_Leta 2009 ga lahko vidimo v filmu Dear Eleanor in televizijski seriji Kosti.\n_START_SECTION_\nGlasbena kariera\n_START_PARAGRAPH_\nS svojo glasbeno kariero je Spencer Breslin za\xc4\x8del v poletju leta 2007 ko je nastopal z bandom The Dregs, katerega \xc4\x8dlana sta tudi njegov soigralec iz filma Harold, Evan Daves in glasbenik Paul DeMasi. Trenutno se pripravlja na izzid njegovega prvega glasbenega albuma, ki ga bo izdala zalo\xc5\xbeba Ladybug Transistor, pri tem pa mu je pomagal tudi Gary Olson.'